stanford-oval/wikipedia huggingface dataset:
พลาสติก
พลาสติกชนิดต่าง ๆ > เทอร์โมพลาสติก

เทอร์โมพลาสติก (Thermoplastic) หรือเรซิน เป็นพลาสติกที่ใช้กันแพร่หลายที่สุดในโลก ได้รับความร้อนจะอ่อนตัว และเมื่อเย็นลงจะแข็งตัว สามารถเปลี่ยนรูปได้ พลาสติกประเภทนี้โครงสร้างโมเลกุลเป็นโซ่ตรงยาว มีการเชื่อมต่อระหว่างโซ่พอลิเมอร์น้อย มาก จึงสามารถหลอมเหลว หรือเมื่อผ่านการอัดแรงมากจะไม่ทำลายโครงสร้างเดิม ตัวอย่าง พอลิเอทิลีน พอลิโพรพิลีน พอลิสไตรีน มีสมบัติพิเศษคือ เมื่อหลอมแล้วสามารถนำมาขึ้นรูปกลับมาใช้ใหม่ได้ ชนิดของพลาสติกใน ตระกูลเทอร์โมพลาสติก ได้แก่
พอลิเอทิลีน (Polyethylene: PE) เป็นพลาสติกที่ไอน้ำซึมผ่านได้เล็กน้อย แต่อากาศผ่านเข้าออกได้ มีลักษณะขุ่นและทนความร้อนได้พอควร เป็นพลาสติกที่นำมาใช้มากที่สุดในอุตสาหกรรม เช่น ท่อน้ำ ถัง ถุง ขวด แท่นรองรับสินค้า
พอลิโพรพิลีน (Polypropylene: PP) เป็นพลาสติกที่ไอน้ำซึมผ่านได้เล็กน้อย แข็งกว่าพอลิเอทิลีนทนต่อสารไขมันและความร้อนสูงใช้ทำแผ่นพลาสติถุงพลาสติกบรรจุอาหารที่ทนร้อน หลอดดูดพลาสติก เป็นต้น
พอลิสไตรีน (Polystyrene: PS) มีลักษณะโปร่งใส เปราะ ทนต่อกรดและด่าง ไอน้ำและอากาศซึมผ่านได้พอควร ใช้ทำชิ้นส่วนอุปกรณ์ไฟฟ้าและอิเล็กทรอนิกส์ เครื่องใช้สำนักงาน เป็นต้น
SAN (styrene-acrylonitrile) เป็นพลาสติกโปร่งใส ใช้ผลิตชิ้นส่วน เครื่องใช้ไฟฟ้า ชิ้นส่วนยานยนต์ เป็นต้น
ABS (acrylonitrile-butadiene-styrene) สมบัติคล้ายพอลิสไตรีน แต่ทนสารเคมีดีกว่า เหนียวกว่า โปร่งแสง ใช้ผลิตถ้วย ถาด เป็นต้น
พอลิไวนิลคลอไรด์ (Polyvinylchloride: PVC) ไอน้ำและอากาศซึมผ่านได้พอควร และป้องกันไขมันได้ดีมีลักษณะใส ใช้ทำขวดบรรจุน้ำมันและไขมันปรุงอาหาร ขวดบรรจุเครื่องดื่มที่มีแอลกอฮอล์ เช่น ไวน์ เบียร์ ใช้ทำแผ่นพลาสติก ห่อเนยแข็ง ทำแผ่นแลมิเนตชั้นในของถุงพลาสติก
ไนลอน (Nylon) เป็นพลาสติกที่มีความเหนียวมาก คงทนต่อการเพิ่มอุณหภูมิ ทำแผ่นแลมิเนตสำหรับทำถุงพลาสติกบรรจุอาหารแบบสุญญากาศ
พอลิเอทิลีนเทเรฟทาเลต (Polyethylene terephthalate: PET) เหนียวมากโปร่งใส ราคาแพง ใช้ทำแผ่นฟิล์มบาง ๆ บรรจุอาหาร
พอลิคาร์บอเนต (Polycarbonate: PC) มีลักษณะโปร่งใส แข็ง ทนแรงยึดและแรงกระแทกได้ดี ทนความร้อนสูง ทนกรด แต่ไม่ทนด่าง เป็นรอยหรือคราบอาหาร จับยาก ใช้ทำถ้วย จาน ชาม ขวดนมเด็ก และขวดบรรจุอาหารเด็ก
พลาสติกชนิดต่าง ๆ > เทอร์โมเซตติ้งพลาสติก

เทอร์โมเซตติ้งพลาสติก (Thermosetting plastic) เป็นพลาสติกที่มีสมบัติพิเศษ คือทนทานต่อการเปลี่ยนแปลงอุณหภูมิและทนปฏิกิริยาเคมีได้ดี เกิดคราบและรอยเปื้อนได้ยาก คงรูปหลังการผ่านความร้อนหรือแรงดันเพียงครั้งเดียว เมื่อเย็นลงจะแข็งมาก ทนความร้อนและความดัน ไม่อ่อนตัวและเปลี่ยนรูปร่างไม่ได้ แต่ถ้าอุณหภูมิสูงก็จะแตกและไหม้เป็นขี้เถ้าสีดำ พลาสติกประเภทนี้โมเลกุลจะเชื่อมโยงกันเป็นร่างแหจับกันแน่น แรงยึดเหนี่ยวระหว่างโมเลกุลแข็งแรงมาก จึงไม่สามารถนำมาหลอมเหลวได้   กล่าวคือ เกิดการเชื่อมต่อข้ามไปมาระหว่างสายโซ่ของโมเลกุลของพอลิเมอร์ (cross linking among polymer chains) เหตุนี้หลังจาก พลาสติกเย็นจนแข็งตัวแล้ว จะไม่สามารถทำให้อ่อนได้อีกโดยใช้ความร้อน หากแต่จะสลายตัวทันทีที่อุณหภูมิสูงถึงระดับ การทำพลาสติกชนิดนี้ให้เป็นรูปลักษณะต่าง ๆ ต้องใช้ความร้อนสูง และโดยมากต้องการแรงอัดด้วย เทอร์โมเซตติงพลาสติก ได้แก่
เมลามีน ฟอร์มาลดีไฮด์ (melamine formaldehyde) มีสมบัติทางเคมีทนแรงดันได้ 7,000-135,000 ปอนด์ต่อตารางนิ้ว ทนแรงอัดได้ 25,000-50,000 ปอนด์ต่อตารางนิ้ว ทนแรงกระแทกได้ 0.25-0.35 ทนทานต่อการเปลี่ยนแปลงอุณหภูมิ ทนความร้อนได้ถึง 140 องศาเซลเซียส และทนปฏิกิริยาเคมีได้ดี เกิดคราบและรอยเปื้อนยาก เมลามีนใช้ทำภาชนะบรรจุอาหารหลายชนิด และนิยมใช้กันมาก มีทั้งที่เป็นสีเรียบและลวดลายสวยงาม ข้อเสียคือ น้ำส้มสายชูจะซึมเข้าเนื้อพลาสติกได้ง่าย ทำให้เกิดรอยด่าง แต่ไม่มีพิษภัยเพราะไม่มีปฏิกิริยากับพลาสติก
ฟีนอลฟอร์มาดีไฮต์ (phenol-formaldehyde) มีความต้านทานต่อตัวทำละลายสารละลายเกลือและน้ำมัน แต่พลาสติกอาจพองบวมได้เนื่องจากน้ำหรือแอลกอฮอล์พลาสติกชนิดนี้ใช้ทำฝาจุกขวดและหม้อ
อีพ็อกซี (epoxy) ใช้เคลือบผิวของอุปกรณ์ภายในบ้านเรือน และท่อเก็บก๊าซ ใช้ในการเชื่อมส่วนประกอบโลหะ แก้ว และเซรามิก ใช้ในการหล่ออุปกรณ์ที่ทำจากโลหะและเคลือบผิวอุปกรณ์ ใช้ใส่ในส่วนประกอบของอุปกรณ์ไฟฟ้า เส้นใยของท่อ และท่อความดัน ใช้เคลือบผิวของพื้นและผนัง ใช้เป็นวัสดุของแผ่นกำบังนิวตรอน ซีเมนต์ และปูนขาว ใช้เคลือบผิวถนน เพื่อกันลื่น ใช้ทำโฟมแข็ง ใช้เป็นสารในการทำสีของแก้ว
พอลิเอสเตอร์ (polyester) กลุ่มของพอลิเมอร์ที่มีหมู่เอสเทอร์ (-O•CO-) ในหน่วยซ้ำเป็นพอลิเมอร์ที่นำมาใช้งานได้หลากหลาย เช่น ใช้ทำพลาสติกสำหรับเคลือบผิว ขวดน้ำ เส้นใย ฟิล์มและยาง เป็นต้น ตัวอย่างพอลิเมอร์ในกลุ่มนี้ เช่น พอลิเอทิลีนเทเรฟทาเลต พอลิบิวทิลีนเทเรฟทาเลต และพอลิเมอร์ผลึกเหลวบางชนิด
ยูรีเทน (urethane) ชื่อเรียกทั่วไปของเอทิลคาร์บาเมต มีสูตรทางเคมีคือ NH2COOC2H5
พอลิยูรีเทน (polyurethane) พอลิเมอร์ประกอบด้วยหมู่ยูรีเทน (–NH•CO•O-) เตรียมจากปฏิกิริยาระหว่างไดไอโซยาเนต (di-isocyanates) กับ ไดออล (diols) หรือไทรออล (triols) ที่เหมาะสม ใช้เป็นกาว และน้ำมันชักเงา พลาสติกและยาง ชื่อย่อคือ PU
ดูเพิ่ม

พลาสติกย่อยสลายได้ทางชีวภาพ
แหล่งข้อมูลอื่น

คณะอนุกรรมการเทคนิคคณะที่ 2 โครงการฉลากเขียว, 2539
http://www.tpi.co.th/tpi_pprandom.asp เก็บถาวร 2007-02-03 ที่ เวย์แบ็กแมชชีน
http://www.tpi.co.th/tpi_pphomo.asp เก็บถาวร 2007-03-05 ที่ เวย์แบ็กแมชชีน
http://www.domo.be/en/Chemicals__Polymers/Polypropylene_PP/DOMOLENECCO_Homopolymer_Types/ เก็บถาวร 2006-02-12 ที่ เวย์แบ็กแมชชีน
ดวงตาสวรรค์

| --- | --- |

ผู้ประพันธ์: กัญญ์ชลา
ประเทศ: ไทย
ภาษา: ไทย
ประเภท: ชีวิต
วันที่พิมพ์: พ.ศ. 2500-2502
ดวงตาสวรรค์ (2507)
ดวงตาสวรรค์ (2524)
ดอกหญ้า และ ดวงตาสวรรค์ เป็นนวนิยาย ประพันธ์โดย กัญญ์ชลา หรือ กฤษณา อโศกสิน เจ้าของบทประพันธ์ชื่อดัง สวรรค์เบี่ยง และ เมียหลวง โดย ดอกหญ้า เป็นเรื่องราวในวัยเด็กของเหล่าตัวละครเอก และ ดวงตาสวรรค์ เป็นเรื่องราวภาคต่อในตอนโต เป็นเรื่องของแพน หรือพันพร เทพประทาน นาฎศิลป์สาวหน้าตาดี เป็นที่ปลื้มของคุณชายใหญ่จนเขาขอเธอแต่งงาน แพนได้ย้ายเข้ามา วังสวนทิพย์ ได้เจอกับเล็กชายหนุ่มหน้าตาดี เธอหลงเสน่ห์เล็กและต้องการเป็นเจ้าของ โดยที่เล็กชอบพอกับหญิงออนอยู่แล้ว แต่เธอก็ไม่สนใจเพราะสิ่งที่เธอหมายปองต้องได้ทุกอย่าง วันหนึ่งแพนได้เจอกับหทัยซึ่งเขาชวนเธอไปแสดงหนัง หนังเรื่องที่เธอแสดงประสบความสำเร็จมาก แพนจึงกลายเป็นดาราดวงใหม่ แต่เธอไม่รู้หรอกว่า สิ่งที่เธอได้มาต้องแลกกับบทเรียนชีวิตราคา
ดอกหญ้า และ ดวงตาสวรรค์ ตีพิมพ์เป็นตอนๆ ลงในนิตยสารศรีสัปดาห์ ระหว่างปี พ.ศ. 2500-2502   ต่อมามีการดัดแปลงเป็นภาพยนตร์และละครโทรทัศน์อีกหลายต่อหลายครั้ง โดยใช้ชื่อเรื่องว่า ดวงตาสวรรค์
การสร้าง > ภาพยนตร์

พ.ศ. 2507 - ถูกสร้างเป็นภาพยนตร์ฟิล์ม 16 มม. สร้างโดย ศรินทราภาพยนตร์ อำนวยการสร้างโดย ชาลี อินทรวิจิตร กำกับภาพยนตร์และบทภาพยนตร์โดย วิจิตร คุณาวุฒิ นำแสดงโดย พิศมัย วิไลศักดิ์, โสภา สถาพร, สมบัติ เมทะนี, ประจวบ ฤกษ์ยามดี, อดุลย์ ดุลยรัตน์ และ วิไลวรรณ วัฒนพานิช วันที่เข้าฉายเมื่อ 29 พฤษภาคม พ.ศ. 2507 ฉายครั้งแรกที่เฉลิมกรุง และได้รับรางวัลพระสุรัสวดี (ตุ๊กตาทอง) ผู้แสดงนำฝ่ายหญิงยอดเยี่ยม  ผู้กำกับยอดเยี่ยม และบทภาพยนตร์ยอดเยี่ยมในปีนั้น
พ.ศ. 2524 - ถูกสร้างเป็นภาพยนตร์ฟิล์ม 35 มม. สร้างโดย โคลี่เซี่ยมโปรดักชั่น กำกับการแสดงโดย พิศาล อัครเศรณี บทภาพยนตร์โดย วรรณิศา นำแสดงโดย ลลนา สุลาวัลย์, สรพงศ์ ชาตรี, พิศาล อัครเศรณี, มนตรี เจนอักษร, เนาวรัตน์ ยุกตะนันทน์ และ ส. อาสนจินดา เข้าฉายครั้งแรกเมื่อวันที่ 31 ธันวาคม พ.ศ. 2524 ที่โรงหนังแอมบาสเดอร์-ดาดา-พลาซาร์-แกรนด์ จากบทอีแพนนี้ ทำให้ ลลนา สุลาวัลย์ ได้รับการเสนอชื่อให้เข้าชิงรางวัลสุพรรณหงส์ ในปี 2525 ในฐานะผู้แสดงนำฝ่ายหญิงยอดเยี่ยม นอกจากนี้ ดวงตาสวรรค์ ยังเป็นชื่อเพลงประกอบภาพยนตร์ในเรื่องเดียวกัน
การสร้าง > ละครโทรทัศน์

พ.ศ. 2515 - ถูกนำไปสร้างเป็นละครโทรทัศน์ทางช่อง 4 บางขุนพรหม จัดโดยคณะวิชชุประภาส นำแสดงโดย กำธร สุวรรณปิยะศิริ, นงลักษณ์ โรจนพรรณ, บุศรา นฤมิตร, สอาด เปี่ยมพงษ์สานต์, ชาลี อินทรวิจิตร, พันคำ
พ.ศ. 2521 - ถูกนำไปสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 จัดโดย ศิริพร วงศ์สวัสดิ์ นำแสดงโดย นิรุตติ์ ศิริจรรยา, ภิญโญ ทองเจือ, สุริยัน ปฏิพัทธ์, รัชนู บุญชูดวง, เพ็ญพร ไพฑูรย์, เบญจวรรณ เก่งทุกทาง
พ.ศ. 2533 - ถูกนำไปสร้างเป็นละครโทรทัศน์ทางสถานีโทรทัศน์สีกองทัพบกช่อง 7 ผลิตโดย ดาราวิดีโอ บทโทรทัศน์โดย ปราณประมูล กำกับการแสดงโดย มานพ สัมมาบัติ นำแสดงโดย อภิรดี ภวภูตานนท์, อรรถชัย อนันตเมฆ, แสงระวี อัศวรักษ์, ธานินทร์ ทัพมงคล, ชนประคัลภ์ จันทร์เรือง, สมิท ธนโชติ, สุรัตนา ข้องตระกูล, ด.ญ.อรชุมา ธรรมกามี
พ.ศ. 2554 - ถูกนำไปสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ผลิตโดย ฮูแอนด์ฮู บทโทรทัศน์โดย ชาติญา กำกับการแสดงโดย ชูศักดิ์ สุธีรธรรม นำแสดงโดย แคทรียา อิงลิช, อัชชา นามปาน, รินลณี ศรีเพ็ญ, สหรัถ สังคปรีชา, กุลณัฐ ปรียะวัฒน์, โกสินทร์ ราชกรม
พ.ศ. 256? - ถูกนำไปสร้างเป็นละครชุดทางบริการวิดีโอสตรีมมิ่ง Monomax.me ผลิตโดย Mono Original กำกับการแสดงโดย ผิน เกรียงไกรสกุล นำแสดงโดย ภูภูมิ พงศ์ภาณุภาค, นิชนารถ พรหมมาตร, ชัชชญา สำเริงราชย์, เดือนเต็ม สาลิตุล, ณหทัย พิจิตรา
นักแสดงนำ

| ปี | พ> ศ. 2507 | พ> ศ. 2515 | พ> ศ. 2521 | พ> ศ. 2524 | พ> ศ. 2533 | พ> ศ. 2554 | พ> ศ. 256? |
| --- | --- | --- | --- | --- | --- | --- | --- |
| รูปแบบ | ภาพยนตร์ 16 มม. | ละคร ช่อง 4 บางขุนพรหม | ละคร ช่อง 3 | ภาพยนตร์ 35 มม. | ละคร ช่อง 7 | ละคร ช่อง 3 | ละครชุด Monomax.me |
| ผู้สร้าง | ศรินทราภาพยนตร์ | คณะวิชชุประภาส | ศิริพร วงศ์สวัสดิ์ | โคลี่เซี่ยมโปรดักชั่น | ดาราวิดีโอ | ฮูแอนด์ฮู | Mono Original |
| ผู้กำกับ | วิจิตร คุณาวุฒิ |  |  | พิศาล อัครเศรณี | มานพ สัมมาบัติ | ชูศักดิ์ สุธีรธรรม | ผิน เกรียงไกรสกุล |
| เล็ก ราวิน | สมบัติ เมทะนี | กำธร สุวรรณปิยะศิริ | นิรุตติ์ ศิริจรรยา | พิศาล อัครเศรณี | อรรถชัย อนันตเมฆ | อัชชา นามปาน | ภูภูมิ พงศ์ภาณุภาค |
| แพน ดั้นนา | พิศมัย วิไลศักดิ์ | นงลักษณ์ โรจนพรรณ | เพ็ญพร ไพฑูรย์ | ลลนา สุลาวัลย์ | อภิรดี ภวภูตานนท์ | แคทรียา อิงลิช | นิชนารถ พรหมมาตร |
| ม.ร.ว. เนตรนภิส (หญิงอร) | โสภา สถาพร | บุศรา นฤมิตร | เบญจวรรณ เก่งทุกทาง | เนาวรัตน์ ยุกตะนันท์ | แสงระวี อัศวรักษ์ | รินลณี ศรีเพ็ญ | ชัชชญา สำเริงราชย์ |
| ม.ร.ว. ราชาณัติ | อดุลย์ ดุลยรัตน์ |  | ภิญโญ ทองเจือ | มนตรี เจนอักษร | สมิท ธนะโชติ | สหรัถ สังคปรีชา |  |
| เทิน เวียงไทย | ประจวบ ฤกษ์ยามดี |  | สุริยัน ปฏิพัทธ์ | สรพงศ์ ชาตรี | ธานินทร์ ทัพมงคล | โกสินทร์ ราชกรม |  |
| คุณเอียด | วิไลวรรณ วัฒนพานิช |  | รัชนู บุญชูดวง | พิราวรรณ ประสพศาสตร์ | สุรัตนา ข้องตระกูล | กุลณัฏฐ์ กุลปรียาวัฒน์ |  |
รางวัล

รางวัลตุ๊กตาทอง ครั้งที่ 6 ประจำปี พ.ศ. 2506
ผู้แสดงนำฝ่ายหญิงยอดเยี่ยม	(พิศมัย วิไลศักดิ์)
ผู้กำกับการแสดงยอดเยี่ยม	(วิจิตร คุณาวุฒิ)
บทภาพยนตร์ยอดเยี่ยม	(วิจิตร คุณาวุฒิ)
แหล่งข้อมูลอื่น

ดวงตาสวรรค์ (2507)
ดวงตาสวรรค์ (2524)
ดวงตาสวรรค์ (2533)
ดวงตาสวรรค์ (2554) ที่สยามโซน
เอี่ยม ฉายางาม

| เอี่ยม ฉายางาม |
| --- | --- |

เกิด: 11 พฤศจิกายน พ.ศ. 2479
เสียชีวิต: 17 ตุลาคม พ.ศ. 2552 (72 ปี)
สัญชาติ: ไทย
อาชีพ: ข้าราชการบำนาญ
ศาสตราจารย์ เอี่ยม ฉายางาม อดีตอธิการบดีมหาวิทยาลัยสุโขทัยธรรมาธิราช และอดีตสมาชิกวุฒิสภา
ประวัติ

เอี่ยม ฉายางาม เกิดเมื่อวันที่ 11 พฤศจิกายน พ.ศ. 2479 สำเร็จการศึกษาระดับปริญญาโท สาขาภาษา​และวรรณคดีฝรั่ง​เศส (​เกียรตินิยม) จากมหาวิทยาลัยเอดินเบอร์ก และระดับปริญญา​เอก สาขาประวัติศาสตร์ จากมหาวิทยาลัยปารีส รวมทั้งผ่านการศึกษาอบรมจากวิทยาลัยป้องกันราชอาณาจักร (วปอ.รุ่นที่ 31)
การทำงาน

เอี่ยม ฉายางาม รับราชการเป็นอาจารย์ประจำสาขาวิชาศิลปศาสตร์ มหาวิทยาลัยสุโขทัยธรรมาธิราช ได้รับแต่งตั้งให้ดำรงตำแหน่งทางวิชาการเป็นศาสตราจารย์ ในปี พ.ศ. 2524 และได้ดำรงตำแหน่งอธิการบดีมหาวิทยาลัยสุโขทัยธรรมาธิราช ในปี พ.ศ. 2530 จนถึงปี พ.ศ. 2543
เอี่ยม ฉายางาม เคยได้รับแต่งตั้งเป็นสมาชิกวุฒิสภา ในปี พ.ศ. 2539​
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เหรียญจักรพรรดิมาลา (ร.จ.พ.)
เอร์เนสโต อมันเตกี ภูมิภา

| ข้อมูลส่วนตัว |
| --- | --- | --- | --- |
ชื่อเต็ม:  เอร์เนสโต อมันเตกี ภูมิภา
วันเกิด:   (1990-04-16) 16 เมษายน ค.ศ. 1990 (34 ปี)
สถานที่เกิด:  โอบิเอโด ประเทศสเปน
ส่วนสูง:  1.80 m (5 ft 11 in)
ตำแหน่ง:  แบ็กซ้าย / ปีกซ้าย
ข้อมูลสโมสร
สโมสรปัจจุบัน:  นครปฐม ยูไนเต็ด
หมายเลข:  31
สโมสรเยาวชน
2005–2009:  โอบิเอโด
สโมสรอาชีพ*
| ปี |  ทีม |  ลงเล่น |  (ประตู) |
| 2009–2011 |  โอบิเอโด เบ |  54 |  (7) |
| 2009–2011 |  โอบิเอโด |  11 |  (0) |
| 2011–2012 |  มิรันเดส |  15 |  (0) |
| 2012–2013 |  สปอร์ติงฆิฆอน เบ |  24 |  (0) |
| 2013 |  บุรีรัมย์ ยูไนเต็ด |  0 |  (0) |
| 2014–2015 |  อาร์มี่ ยูไนเต็ด |  34 |  (2) |
| 2016–2018 |  แบงค็อก ยูไนเต็ด |  31 |  (0) |
| 2018 |  → แอร์ฟอร์ซ ยูไนเต็ด (ยืมตัว) |  13 |  (0) |
| 2019 |  การท่าเรือ |  0 |  (0) |
| 2019 |  เมืองทอง ยูไนเต็ด |  6 |  (0) |
| 2020–2021 |  สมุทรปราการ ซิตี้ |  30 |  (0) |
| 2021–2023 |  บีจี ปทุม ยูไนเต็ด |  19 |  (0) |
| 2023 |  โปลิศ เทโร |  6 |  (0) |
| 2024 |  ขอนแก่น ยูไนเต็ด |  8 |  (0) |
| 2024– |  นครปฐม ยูไนเต็ด |  0 |  (0) |
ทีมชาติ‡
| 2021 |  ไทย |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 พฤษภาคม 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 3 มิถุนายน 2564
เอร์เนสโต อมันเตกี ภูมิภา (อังกฤษ: Ernesto Amantegui Phumipha; เกิดวันที่ 16 เมษายน พ.ศ. 2533) เป็นนักฟุตบอลอาชีพชาวไทยเชื้อสายสเปน เล่นในตำแหน่งแบ็กซ้าย ล่าสุดเขาได้ลงเล่นให้กับนครปฐม ยูไนเต็ด ในไทยลีก และทีมชาติไทย
สโมสรอาชีพ

เอร์เนสโต อมันเตกี ภูมิภาเกิดที่เมืองโอบิเอโด แคว้นอัสตูเรียส พ่อเป็นชาวสเปนและแม่เป็นชาวไทย อมันเตกีเล่นฟุตบอลเยาวชนในเมืองท้องถิ่นโอบิเอโด เปิดตัวกับทีมเป็นครั้งแรกในเดือนตุลาคมปี 2009 ในลีกเซกุนดาดิบิซิออน เบ แข่งขันกับเซเป กาเซเรญโญ
อมันเตกีเซ็นสัญญากับทีมบุรีรัมย์ ยูไนเต็ดในไทยพรีเมียร์ลีก เมื่อวันที่ 23 มิถุนายน 2013 และหลังจากนั้นย้ายไปทีมเพื่อนร่วมลีกอาร์มี่ ยูไนเต็ดในปี 2014
สถิติ

| สโมสร | ฤดูกาล | ลีก> ดิวิชัน | ลีก> นัด | ลีก> Goals | ฟุตบอลถ้วย> นัด | ฟุตบอลถ้วย> Goals | ลีกคัพ> นัด | ลีกคัพ> Goals | ทวีป> นัด | ทวีป> Goals | รวม> นัด | รวม> Goals |
| --- | --- | --- | --- | --- | --- | --- | --- | --- | --- | --- | --- | --- |
| เรอัลโอบิเอโด | 2010–11 | เซกุนดาดิบิซิออน เบ | 7 | 0 | 2 | 0 | — | — | — | — | 9 | 0 |
| เซเด มิรันเดส | 2011–12 | เซกุนดาดิบิซิออน เบ | 15 | 0 | 2 | 0 | — | — | — | — | 17 | 0 |
| สปอร์ติงฆิฆอน เบ | 2012–13 | เซกุนดาดิบิซิออน เบ | 24 | 0 | 0 | 0 | — | — | — | — | 24 | 0 |
| บุรีรัมย์ ยูไนเต็ด | 2013 | ไทยพรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 |
| อาร์มี่ ยูไนเต็ด | 2014 | ไทยพรีเมียร์ลีก | 21 | 1 | 0 | 0 | 0 | 0 | — | — | 21 | 1 |
| รวมทั้งหมด | รวมทั้งหมด | รวมทั้งหมด | 67 | 1 | 4 | 0 | 0 | 0 | 0 | 0 | 71 | 1 |
↑  Spain – Copa del Rey; Thailand – Thai FA Cup
↑  Thailand – Thai League Cup
แหล่งข้อมูลอื่น

BDFutbolme profile
Futbolme profile (สเปน)
| ด ค กผู้เล่นชุดปัจจุบันของสโมสรฟุตบอลนครปฐม ยูไนเต็ด  |
| --- | --- |
 2 เมธัช  3 โชคชัย (c)  4 ธัชนนท์  5 ฟิลิโปวิช  6 เจนณรงค์  7 กิตติศักดิ์  8 นันทวัฒน์  10 อิโตะ  11 ก้องนทีชัย  13 อับโลห์  18 ณัฐพล  20 คารีคารี  23 เรืองชัย  24 อภิณัฐ  28 ปริญญา  30 ณัฐนันท์  31 เอร์เนสโต  33 อนุกรณ์  39 วัฒนชัย  59 วัชระ  65 ทิตาวีร์  66 สัญชัย  99 สัจพร  หัวหน้าผู้ฝึกสอน: ศิริศักดิ์ 
| [[วิกิพีเดีย:|ข้อมูลบุคคล]] |
| --- | --- |
ชื่อ: Amantegui, Ernesto}
ชื่ออื่น: Ernesto
รายละเอียดโดยย่อ: Spanish footballer
วันเกิด: 16 April 1990
สถานที่เกิด: Oviedo, Spain
วันตาย: 
สถานที่ตาย:
เฮลโล (เพลงอะเดล)

| "เฮลโล" |
| --- | --- |

เพลงโดยอะเดล
จากอัลบั้ม25
วางจำหน่าย: 23 ตุลาคม ค.ศ. 2015
บันทึกเสียง: เมโทรโพลิสสตูดิโอส์ (ลอนดอน)
แนวเพลง: โซล
ความยาว: 4:55
ค่ายเพลง: XL โคลัมเบีย
ผู้ประพันธ์เพลง: อะเดล แอดคินส์ เกร็ก เคิร์สติน
โปรดิวเซอร์: เกร็ก เคิร์สติน

มิวสิกวิดีโอ
"เฮลโล" ที่ยูทูบ
 
"เฮลโล" (อังกฤษ: Hello) เป็นเพลงของนักร้องและนักแต่งเพลงชาวอังกฤษ อะเดล ออกจำหน่ายวันที่ 23 ตุลาคม ค.ศ. 2015 โดยสังกัดเอกซ์แอลเรคอดิงส์ เป็นซิงเกิลแรกจากสตูดิโออัลบั้มที่สาม 25 (2015) หลังจากออกเพลง "สกายฟอล" อะเดลหยุดพักงานนาน 3 ปี ในระหว่างพัก เธอหมดแรงบันดาลใจในฐานะนักเขียน และจัดเวลาทำงานในสตูดิโอใหม่ หลังจากนั้น อะเดลกลับเข้าสตูดิโอและพบกับโปรดิวเซอร์ เกร็ก เคิร์สติน ระหว่างนั้นอะเดลประสบความสำเร็จและร่วมกันเขียนเพลง "เฮลโล" กับเคิร์สติน  โดยเคิร์สตินเป็นผู้ผลิตเพลงให้ด้วย "เฮลโล" เป็นเพลงแนวโซลเปียโนบัลลาด มีเนื้อเพลงเล่าถึงความอาลัยอาวรณ์และความเสียใจ
เพลงได้รับคำยกย่องเป็นสากลจากนักวิจารณ์เพลง ซึ่งเปรียบเทียบกับงานเพลงก่อนหน้าที่ชื่นชอบ "เฮลโล" ประสบความสำเร็จในต่างประเทศ ขึ้นอันดับหนึ่งใน 22 ประเทศ รวมถึงประเทศของตนด้วย กลายเป็นซิงเกิลอันดับหนึ่งเพลงที่สองบนชาร์ตซิงเกิลแห่งสหราชอาณาจักร ตามหลังเพลง "ซัมวันไลก์ยู" และมียอดขายสัปดาห์แรกมากที่สุดในรอบสามปี ในสหรัฐอเมริกา "เฮลโล" เปิดตัวที่อันดับหนึ่งบนชาร์ตบิลบอร์ดฮอต 100 เป็นเพลงที่สี่ของอะเดลและทำลายสถิติมากมาย รวมถึงยอดขายดิจิทัลประจำสัปดาห์ดีที่สุดในสหรัฐอเมริกาด้วย
มิวสิกวิดีโอกำกับโดยซาเวียร์ โดแลน และนำแสดงโดยอะเดล และทริสตัน ไวลส์ วิดีโอทำลายสถิติวีโวหลังจากทำยอดผู้ชมได้ 27.7 ล้านครั้งใน 24 ชั่วโมงแรก ก่อนหน้านี้คือเพลง "แบดบลัด" ของเทย์เลอร์ สวิฟต์ ที่ทำได้ 20.1 ล้านครั้งในกรอบเวลาเดียวกัน วิดีโอยังทำลายสถิติยอดผู้ชม 100 ล้านครั้งโดยใช้เวลาน้อยที่สุดในวีโว ก่อนหน้านี้คือเพลง "เร็กกิงบอล" ของไมลีย์ ไซรัส อะเดลส่งเสริมเพลงด้วยการแสดงสดหลายครั้ง รวมถึงการแสดงเพลงในรายการตอนพิเศษ อะเดลแอตเดอะบีบีซี ออกอากาศทางช่องบีบีซี
เจ้าชายนีโคลัส ดยุกแห่งโอเงร์มันลันด์

| ธรรมเนียมพระยศของ เจ้าชายนีโคลัส ดยุกแห่งโอเงร์มันลันด์ |
| --- | --- |
ตราประจำพระอิสริยยศ
ตราประจำพระองค์
การทูล: Prince Nicolas  (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Sir (เกล้ากระหม่อม/เพคะ)
เจ้าชายนีโคลัส พอล กุสตาฟ ดยุกแห่งโอเงร์มันลันด์ (สวีเดน: Prins Nicolas Paul Gustaf, Hertig av Ångermanland; ประสูติ: 15 มิถุนายน พ.ศ. 2558) พระโอรสในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล และอยู่ในลำดับที่เก้าแห่งการสืบราชบัลลังก์
พระประวัติ

พระองค์เป็นพระโอรสในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล ประสูติเมื่อเวลา 13.45 น. ณ โรงพยาบาลดันเดอรีด กรุงสต็อกโฮล์ม ประเทศสวีเดน หลังการประสูติได้มีการยิงสลุต 21 นัด ถวายสดุดี โดยพระองค์จะได้รับการพระราชทานพระนามจากสมเด็จพระราชาธิบดีคาร์ลที่ 16 กุสตาฟ พระอัยกา พระองค์มีพระเชษฐภคินีคือเจ้าหญิงเลโอนอร์ ดัชเชสแห่งกอตลันด์ และพระขนิษฐาคือเจ้าหญิงอาเดรียน ดัชเชสแห่งเบลคิงแง
วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าชายนีโคลัสออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม
เอกสารปานามา

ประเทศที่มีนักการเมือง, เจ้าหน้าที่รัฐ หรือบุคคลใกล้ชิด พัวพันกับการรั่วไหลปานามาในวันที่ 3 เมษายน พ.ศ. 2559
เอกสารปานามา (อังกฤษ: Panama Papers; สเปน: papeles de Panamá) เป็นชุดเอกสารลับ 11.5 ล้านฉบับที่รั่วไหลจากสำนักกฎหมายและผู้ให้บริการวางแผนธุรกิจสัญชาติปานามาชื่อ มอสสัคฟอนเซคา (Mossack Fonseca) ชุดเอกสารดังกล่าวระบุข้อมูลอย่างละเอียดของบริษัทที่จดทะเบียนนอกประเทศ (offshore company) กว่า 214,000 บริษัท รวมทั้งตัวตนของผู้ถือหุ้นและผู้อำนวยการของบริษัทเหล่านั้น ผู้ที่ถูกระบุตัวตนมีบุคคลและองค์การทางการเมืองที่มั่งมีและทรงอำนาจหลายคนจากหลายประเทศ
เอกสารปานามานี้ได้เปิดโปงการซ่อนเงินของเหล่าข้าราชการผู้ร่ำรวยและได้ระบุถึงหัวหน้ารัฐบาลที่อยู่ในตำแหน่ง ณ ขณะนั้นอยู่ 5 ประเทศได้แก่ อาร์เจนตินา, ไอซ์แลนด์, ซาอุดีอาระเบีย, ยูเครน และ อาหรับเอมิเรตส์ ยังรวมไปถึงข้าราชการของรัฐ, ญาติคนสนิท และบุคคลหรือกลุ่มบุคคลที่ใกล้ชิดกับหัวหน้าของรัฐบาลมากกว่า 40 ประเทศเช่น บราซิล, สาธารณรัฐประชาชนจีน, เปรู, ฝรั่งเศส, อินเดีย, มาเลเซีย, เม็กซิโก, ปากีสถาน, โรมาเนีย, รัสเซีย, แอฟริกาใต้, สเปน, ซีเรีย และ สหราชอาณาจักร หลังจากการเปิดเผยเอกสารปานามาได้ 2 วันในวันที่ 5 เมษายน 2559 นายกรัฐมนตรีไอซ์แลนด์ ซิกมึนตืร์ ตาวิด กึนน์เลยค์ซอน ประกาศลาออก
เอกสารที่รั่วไหลออกมานี้ได้รับการสร้างขึ้นนับแต่คริสต์ทศวรรษ 1970 มีขนาด 2.6 เทระไบต์ เอกสารดังกล่าวถูกส่งให้หนังสือพิมพ์เยอรมันชื่อ ซึดดอยท์เชอไซทุง (Süddeutsche Zeitung) ในปี 2558 และต่อมาให้สหพันธ์นักหนังสือพิมพ์สืบสวนระหว่างประเทศ (International Consortium of Investigative Journalists) มีการแจกจ่ายเอกสารดังกล่าวให้นักหนังสือพิมพ์ประมาณ 400 คนในองค์การสื่อ 107 แห่งในกว่า 80 ประเทศเพื่อนำไปวิเคราะห์ รายงานข่าวชุดแรก ๆ ว่าด้วยข้อมูลดังกล่าว ร่วมกับตัวเอกสาร 149 ฉบับ มีการพิมพ์เผยแพร่ในวันที่ 3 เมษายน 2559 ในบรรดาการเปิดเผยตามแผน รายการบริษัทสมบูรณ์จะมีการเผยแพร่ในต้นเดือนพฤษภาคม
ภูมิหลัง

มอสสัคฟอนเซคา สำนักงานกฎหมายสัญชาติปานามา และผู้ให้บริการแก่นิติบุคคลนี้ได้ก่อตั้งเมื่อปี 2520 โดยเยือร์เกิน ม็อสซัค และรามอน ฟอนเซกา โมรา การให้บริการของมอสสัคฟอนเซคาได้แก่การจดทะเบียนก่อตั้งบริษัทนอกประเทศ การบริหารจัดการบริษัทนอกประเทศ และการบริการบริหารทรัพย์สิน (Wealth Management Service) บทความของ ดิอีโคโนมิสท์ ในปี 2555 กล่าวไว้ว่าสำนักงานนี้น่าจะเป็นผู้นำในอุตสาหกรรมของประเทศ และยังมีพนักงานมากกว่า 500 คนในกว่า 40 สำนักงานทั่วโลก สำนักงานมีลูกค้ามากกว่า 300,000 บริษัทโดยส่วนมากได้จดทะเบียนในสหราชอาณาจักร และเขตแดนกำบังภาษี (tax heaven) ในการปกครองของสหราชอาณาจักร
สำนักงานกฎหมายนอกประเทศมอสสัคฟอนเซคานี้มีขนาดใหญ่เป็นอันดับที่ 4 ของโลก ณ เดือนเมษายน 2559 สำนักงานได้ให้บริการแก่สถาบันทางการเงินระดับโลกเช่น ธนาคารดอยซ์แบงก์, เอชเอสบีซี, ซอซีเยเตเฌเนราล, เครดิต สวิส, ยูบีเอส, Commerzbank และ Nordea ก่อนหน้าที่เอกสารปานามานี้จะถูกเปิดเผยในเวลาต่อมา หนังสือพิมพ์รายสัปดาห์ ดิอีคอโนมิสต์ ว่ามอสสัคฟอนเซคาเป็นผู้นำในอุตสาหกรรมการเงินนอกประเทศที่ "ไม่ยอมปริปากให้สัมภาษณ์"
บรรษัทกระจายภาพและเสียงแห่งออสเตรเลีย (เอบีซี) เขียนเมื่อวันที่ 4 เมษายน 2559 ว่า
การมีโครงสร้างแบบเปลือกหอยที่ซับซ้อนของบริษัท และบัญชีทรัสต์หรือบัญชีจัดการสินทรัพย์ (trust account) ทำให้มอสสัคฟอนเซคาสามารถให้บริการแก่ลูกค้าเบื้องหลังหลังกำแพงแห่งความลับที่จะไม่สามารถทะลุทะลวงเสาะหาได้ ความสำเร็จของมอสสัคฟอนเซคาอิงอยู่กับเครือข่ายระดับโลกของนักบัญชี และธนาคารชื่อดังที่ว่าจ้างสำนักงานกฎหมายจัดการดูแลการเงินของลูกค้าผู้ร่ำรวยเหล่านี้ ธนาคารเหล่านี้เป็นสาเหตุสำคัญและเบื้องหลังการมีอยู่ของเหล่าบริษัทที่ยากจะสืบเสาะในอาณาเขตบริเวณกำบังภาษีเหล่านี้

กิจกรรมของสำนักงานส่วนมากนั้นถูกต้องตามกฎหมายและถูกทำนองคลองธรรม แต่การรั่วไหลของเอกสารนี้เป็นครั้งแรกที่ทำให้ทราบถึงกิจกรรมภายในของสำนักงาน และความลับที่จะนำผู้ดำเนินการลับ (shady operators) ไปสู่การแก้ไขปัญหาต่อไป....
การรั่วไหล

กว่าหนึ่งปีก่อนการพิมพ์เผยแพร่การรั่วไหลปานามาในเดือนเมษายน 2559 หนังสือพิมพ์ซึดดอยท์เชอไซทุงได้รับเอกสาร 2.6 เทระไบต์ที่เกี่ยวข้องกับมอสสัคฟอนเซคาจากแหล่งข่าวนิรนาม
ขนาดรวมของเอกสารที่รั่วนั้นใหญ่กว่าการรั่วไหลของโทรเลขภายในสหรัฐอเมริกาในปี 2553 (1.7 จิกะไบต์), การรั่วไหลระหว่างประเทศ (Offshore Leaks) ในปี 2556 (260 จิกะไบต์), การรั่วไหลลักซ์ในปี 2557 (4 จิกะไบต์) และการรั่วไหลสวิสในปี 2558 (3.3 จิกะไบต์) ข้อมูลส่วนใหญ่ประกอบด้วยอีเมล ไฟล์พีดีเอฟ ภาพถ่าย และการคัดข้อมูลจากฐานข้อมูลภายในมอสสัคฟอนเซคา ครอบคลุมระยะเวลาตั้งแต่คริสต์ทศวรรษ 1970 ถึงฤดูใบไม้ผลิปี 2559 การรั่วไหลของเอกสารปานามาให้ข้อมูลของบริษัท 214,000 บริษัท มีแฟ้มหนึ่งแฟ้มสำหรับวิสาหกิจเปลือก (shell firm) แต่ละแห่งซึ่งบรรจุอีเมล สัญญา ใบสำเนา และเอกสารสแกน ข้อมูลที่รั่วไหลประกอบด้วยอีเมล 4,804,618 ฉบับ; ไฟล์รูปแบบฐานข้อมูล 3,047,306 ไฟล์; ไฟล์พีดีเอฟ 2,154,264 ไฟล์; ภาพ 1,17,026 ภาพ; ไฟล์ข้อความ 320,166 ไฟล์ และไฟล์ในรูปแบบอื่น ๆ อีก 2,242 ไฟล์
เจ้าหญิงอาเดรียน ดัชเชสแห่งเบลียกิงเงอ

| ธรรมเนียมพระยศของ เจ้าหญิงอาเดรียน ดัชเชสแห่งเบลียกิงเงอ |
| --- | --- |
ตราประจำพระอิสริยยศ
การทูล: Princess Adrienne  (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Princess (เกล้ากระหม่อม/เพคะ)
เจ้าหญิงอาเดรียน ดัชเชสแห่งเบลียกิงเงอ (สวีเดน: Prinsessan Adrienne, Hertiginna av Blekinge; 9 มีนาคม พ.ศ. 2561) เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวียแห่งสวีเดน ทรงอยู่ในลำดับที่สิบของการสืบราชสันตติวงศ์สวีเดน
พระประวัติ

เจ้าหญิงอาเดรียนประสูติเมื่อวันที่ 9 มีนาคม พ.ศ. 2561 ณ โรงพยาบาลดันเดอรีด เทศบาลดันเดอรีด กรุงสต็อกโฮล์ม  เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล หลังประสูติกาลได้มีการยิงสลุต 21 นัตเพื่อถวายพระพรเจ้านายประสูติใหม่ ณ สต็อกโฮล์ม, กอเทินแบร์ก, ฮาเนอซันด์, คาร์ลสครูนา และโบแดน ต่อมาสมเด็จพระราชาธิบดีคาร์ลที่ 16 กุสตาฟ พระอัยกาได้พระราชทานพระนามเมื่อวันที่ 12 มีนาคมปีเดียวกัน
เจ้าหญิงอาเดรียนทรงเข้าพิธีบัพติศมา ณ โบสถ์น้อยภายในพระราชวังสต็อกโฮล์มเมื่อวันที่ 12 มีนาคม 2561
วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าหญิงอาเดรียนออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม
แก้วสายใจ ไซยะสอน

แก้วสายใจ ไซยะสอน
แก้วสายใจ ไซยะสอน (11 กันยายน ค.ศ. 1958 – 4 เมษายน ค.ศ. 2021) เป็นภริยาของประธานประเทศลาวจูมมะลี ไซยะสอน และเป็นสุภาพสตรีหมายเลขหนึ่งของประเทศลาว แก้วสายใจสมรสกับพลโทจูมมะลี ไซยะสอน เมื่อ พ.ศ. 2533 มีบุตร 2 คน
แก้วสายใจเสียชีวิตในวันที่ 4 เมษายน พ.ศ. 2564 จากการจมน้ำ ขณะเดินทางท่องเที่ยว ณ เขื่อนน้ำงึ่ม